Odense Adresse-Contoirs Efterretninger, 1832-08-03
Paa den anden Side har den midlertidige Censor over de periodiske Blade i Cassel, Regjeringsraad Rebelthau (paa dansk Taagedug), svaret paa et Udfald i Forfatningsvennen, at ingen Trudsler eller Krænkelser skulde afholde ham fra, samvittighedsfuldt at opfylde sin Pligt i nærværende skjebnesvangre Tid, da det gjelder og at redde det dyrebare, Fædreland fra den Fordærvelse, som den skrækkelige Presse frækhed bereder det. Med Undtagelse af Residentsen, hersker stor Gjæring i det Badenske. Efter Sigende skal Regjeringen have faaet en Note fra Frankfurt, hvori den, under Trudseel af Exekutions=Forholdsregler, opfordres til at sætte Presseloven udaf Kraft. Alt kommer nu an paa Ministeriets Standhaftighed. Statsministrene v. Reizenstein og Winter skulle have søgt om deres Afskeed, for ikke at undertegne Bekjendtgjørelsen af Forbundsdagens Beslutninger. Jmidlertid er Universitetet i Freiburg lukket, hvilket med meere ikke gjør det sandsynligt, at Storhertugen skulde have vægret sig ved at ophæve Presseloven. Uagtet Forbudet imod Adresser, skal dog Medlemmerne af den sidste Landdag have besluttet en saadan, for at bede Storhertugen ikke at bekjendtgjøre Forbundsbeslutningerne, som stridende imod Forfatningen. En Borgerforsamling i Freiburg, som havde til Hensigt at udstæde en Protest imod Forbundsdagens saakaldte Ordonnantser, tog, efter en fyndig Tale af Borgemesteren, en saa modsat Vending, at det hele Borgerskab, med Undtagelse af omtrent 50, misbilligede dette Skridt, og lovede at ville ubetinget sætte Tillid til deres gode Fyrste, samt besluttede at oprette en borgerlig Sikkerheds=Vagt, for at forebygge ethvert Brud paa den offentlige Rolighed. Derimod have Professorerne ved det derværende Universitet anlagt en Jnjurie=Proces imod Redakteuren af den Mannheimer Tidende, fordi han har beskyldt dem for at holde Forelæsninger, sig tende til Tronens Omstyrtning. J sine Undersøgelser over de konfiskerede Blades Forbrydelser, følger Hofretten i Mannheim den Theorie, at udlægge de tvetydige Steder til det Værste, hvorover en Dame skal have gjort den bemærkning for en af Rettens Medlemmer: "at Vægteren ved Rhinen, vel ei engang ustraffet turde aftrykke Fader Vor, da Ordene og fri os fra det Onde, let kunde gives en farlig Udtydning." Ogsaa i Würtzburg havde Borgerne paatænkt en Adresse til Kongen af Bayern, om at tage sit Samtykke til Forbundsbeslutningerne, med Hensyn til den stændiske Forfatning, tilbage; men Kredsregjeringen fik det forhindret. Fra Rawensburg, i det Würtembergske, er indgivet en af over 1400 Borgere underskrevet Adresse til Kongen, hvori de bede om, at Stænderne snart maa blive indkaldte. Den sachsenemarske Regjering er, efter den hannoverske, den første, som officielt har bekjendtgjort Forbundsdagens Beslutninger, hvorhos den weimarske Tidende bringer i Erindring: at Storhertugdommets Forfatning i Aaret 1817. kuns blev garanteret, forsaavidt at den ikke strider imod Forbunds=Aften. J Stuttgardt selv har Borger=Kommitteen i en Forestilling til Statsraadet erklæret, at den wirtembergske Forfatning maa ansees hævet ved hine Beslutninger. J Frankfurt udtaler den offentlige Stemme sig heel forskjelligt. Ved Opførelsen af den gamle Feldtherre viste sig slig en Deeltagelse i Theatret, at Strophen: "O mit Fødeland, Kuns dig beklager jeg, du er ganske berøvet din Glands, to Gange maatte gjentages. Dr. Corremanns er nu løsladt af sin Arrest paa Fæstningen Rottenberg, men sat under Politiets Opsyn. Selv opfordrede han Nürnbergs Jndvaanere til, ved værdig Rolighed at forebygge Grund til nye Klage. Journalisten Cornelius fra Stralsund er ogsaa forviist fra Baden og lever nu, tilligemed den forhenværende Redakteur af den Frisindede, Dr. Krause, i Nærheden af Constanz i Schweitz, hvor de agtede at udgive et liberalt Tidsskrift, men ere istedet derfor satte under Politiets Opsyn. J Forhandlingerne om Stændernes Ret til at bevilge Skatter fremkom Dr. Christiani i de hannoverske Stænders Forsamling med den Sprogbemærkning: at det gamle Ord Bede" bedst forklarede Skatternes Natur, da det staaer i dens Magt, som bedes om Noget, ogsaa at kunne afslaae det. - Denne Postdag har Censuren strøget adskillige Steder i den Hamborger Neue Zeitung, i dens Meddelelser af engelske og franske Oppositionsblade.